Wäinö Selander

Wäinö Selander (22. huhtikuuta 1886 Tyrvää – 20. syyskuuta 1973 Hämeenlinna) oli suomalainen liikemies, maanviljelijä ja kirjailija. Hän oli myös jonkin aikaa Maalaisliiton kansanedustajana. Selanderin vanhemmat olivat nimismies Johan Jakob Selander ja Sigrid Maria Leander. Hän kävi kuusi luokkaa oppikoulua ja suoritti maanviljelyskoulun 1907. Selander toimi sanomalehtikirjailijana 1907–1917, Maatalousosakepankin Karkun konttorin esimiehenä 1917–1923, Oy Grafitin toimitusjohtajana 1920–1923 sekä Turkistalous-lehden toimittajana 1929–1930. Hän viljeli omaa maatilaansa Karkussa vuodesta 1915 alkaen ja toimi myös liikemiehenä vuodesta 1924 sekä oli Itä-Satakunnan kiinteistötoimiston johtajana vuodesta 1931. Selander oli kansanedustajana 1919–1922 edustaen Turun läänin pohjoista vaalipiiriä. Hän oli eduskunnan pankkivaliokunnan puheenjohtaja 1921 ja kuului myös Suomen Pankin tilintarkastajiin. Selander oli Maalaisliiton Satakunnan piirin puheenjohtajana, Karkun kunnanvaltuuston jäsenenä sekä muun muassa Tyrvään osuuskaupan hallintoneuvoston jäsenenä. Selanderin kirjallinen tuotanto koostui maatalousaiheisesta ammattikirjallisuudesta sekä Karkun kotiseutuhistoriaan liittyvistä tutkimuksista. Wäinö Selander oli naimisissa vuodesta 1915 Alli Gabriella Tryggin kanssa. == Teoksia == * Pienviljelijäin juurikasviviljelys-opas. Maamiehen käsikirjasto 13. WSOY 1910 * Pienviljelijäin lannanhoito-opas. Karisto 1910 * Maamiesseurasta ja sen merkityksestä : vuorokeskustelu. Huviohjelmien avuksi n:o 37. Karisto 1912 * Sosialidemokraattisen puolueen suhde tilattoman väestön asutuskysymykseen : selostuksia asian käsittelystä eduskunnassa. Kokoomuspuolueen piiritoimikunta, Pori 1917 * Onko maalaisliitto luokkapuolue? : esitelmä Harjavallan maalaisliittoiltamassa. Rauma 1918 * Sosialidemokraattinen puolueko on pienviljelijäin puolue?. Tekijä, Rauma 1919 * Työtehon kohottamisesta maataloudessa. WSOY 1926 * Juurikasviviljelys. Satakunnan maanviljelysseura, Vammala 1928 * Turkiskaniinit : uusi rahalähde, kirjoittajat V. T. Aaltonen ja Wäinö Selender. Tieto ja taito 56. WSOY 1929, 2. painos 1930 * Korpiraivaajasuvut Karkussa : katkelma asutuksen kehityksestä. Tyrvään seudun museo- ja kotiseutuyhdistyksen julkaisuja 1. Vammala 1935 * Karkun vanhaa karjataloutta : kuvauksia karjatalousoloista ennen 1900-lukua. Tyrvään seudun museo- ja kotiseutuyhdistyksen julkaisuja 4. Vammala 1937 * Sastamalan vanha kirkko. Tyrvään seudun museo- ja kotiseutuyhdistyksen julkaisuja 6. Vammala 1938 * Torpparilaitos ja sen kehitys Karkussa. Tyrvään seudun museo- ja kotiseutuyhdistyksen julkaisuja 8. Vammala 1939, uusi näköispainos Tyrvään seudun kotiseutuyhdistys, Vammala 1994 * Puutarhahoidon alkuvaiheet Karkussa. Tyrvään seudun museo- ja kotiseutuyhdistyksen julkaisuja 11. Vammala 1939 * Kustaa Vaasan sukua Karkussa : eräitä asutushistoriallisia tietoja 4 talon vaiheista. Tyrvään seudun museo- ja kotiseutuyhdistyksen julkaisuja 12. Vammala 1942 * Karkun pappila ja seurakunnan papisto. Tyrvään seudun museo- ja kotiseutuyhdistyksen julkaisuja 13. Vammala 1942 * Verotusoloja vanhempina aikoina Sastamalan-Karkun seudulla. Tyrvään seudun museo- ja kotiseutuyhdistyksen julkaisuja 14. Vammala 1942 * Karkun ratsutilat : eräitä asutus- ja sukuhistoriallisia tietoja näitten talojen vaiheista vv. 1540-1940. Tyrvään seudun museo- ja kotiseutuyhdistyksen julkaisuja 17. Vammala 1944, uusi näköispainos Tyrvään seudun kotiseutuyhdistys, Vammala 1991 * Karkun vanhaa aatelia : eräitä sukuhistoriallisia tietoja näistä ja näitten suvuista. Tyrvään seudun museo- ja kotiseutuyhdistyksen julkaisuja 22. Vammala 1950 * Karkun maatalousseura 8. 12. 1901-8. 12. 1951 : pöytäkirjojen mukaan. Karkun maatalousseura, Vammala 1951 * Vallesmanni maanviljelijänä : kruununnimismies Johan Jakob Selander Vännin ratsutilan viljelijänä vv. 1884-1903. Tyrvään seudun museo- ja kotiseutuyhdistyksen julkaisuja 24. Vammala 1953 * Vanhan ajan niittyviljelystä Karkussa. Tyrvään seudun museo- ja kotiseutuyhdistyksen julkaisuja 29. Vammala 1959 * Eränkävijäin jäljillä Karkusta Merikarvialle. Tyrvään seudun museo- ja kotiseutuyhdistyksen julkaisuja 30. Vammala 1960 * Vanhoja talonnimiä ja vaihtuneita viljelmännimiä Karkussa. Tyrvään seudun museo- ja kotiseutuyhdistyksen julkaisuja 21. Vammala 1961 * Karkun vanhat kirkkoriidat. Tyrvään seudun museo- ja kotiseutuyhdistyksen julkaisuja 34. Vammala 1963 * Järvenlaskut Karkussa. Tyrvään seudun kotiseutuyhdistyksen julkaisuja 37. Vammala 1963 * Asuiko vanha vakaa Väinämöinen Karkussa. Tyrvään seudun kotiseutuyhdistyksen julkaisuja 39. Vammala 1965 == Suomennoksia == * J. Oskar I. Rancken : Sastamala, lyhentäen suomentanut Wäinö Selander. Tyrvään seudun museo- ja kotiseutuyhdistyksen julkaisuja 33. Vammala 1963 (alkuteos Sastamala, H. G. Porthans jemt efterföljares misstag derom ; med ledning af C. H. Asp, 1886) == Lähteet == * * == Aiheesta muualla == * Väinö Selander : Nykyaikainen turkiskaniinin hoito, Helsingin Sanomat, 19.10.1930, nro 282, s. 26, Kansalliskirjaston digitaaliset aineistot * Wäinö Selander : Vanhan Sastamalan sydänseuduilta, Helsingin Sanomat, 22.12.1935, nro 345, s. 23, Kansalliskirjaston digitaaliset aineistot * Wäinö Selander : Vanhanajan viljan riihitys ja puinti, Helsingin Sanomat, 22.10.1939, nro 285, s. 17, Kansalliskirjaston digitaaliset aineistot Luokka:Kansanedustajat Luokka:Suomen Keskustan poliitikot Luokka:Karkun kunnanvaltuutetut Luokka:Turun läänin pohjoinen vaalipiiri Luokka:Suomalaiset kirjailijat Luokka:Suomalaiset liikemiehet Luokka:Vuonna 1886 syntyneet Luokka:Vuonna 1973 kuolleet